elektromagnetisk kanon
Store norske leksikon,Realfag,Fysikk,Elektromagnetisme,Anvendt elektromagnetisme
Elektromagnetisk kanon er en kanon der prosjektilet trekkes frem gjennom kanonrøret av magnetfeltet fra strømførende spoler som er lagt utenpå kanonrøret. Etter som prosjektilet beveger seg fremover, skiftes strømmen over på nye spoler, slik at prosjektilet stadig trekkes fremover.
Historikk Kristian Birkeland konstruerte i 1902 en elektromagnetisk kanon som ble demonstrert for en forsamling på Universitetet i Oslo. Han oppnådde å gi et prosjektil på 10 kg en fart på 50 meter per sekund (m/s).Den russiske professoren A. A. Koroljkov beregnet en elektromagnetisk kanon med 15 centimeter kaliber for 40 kg prosjektiler og en hastighet på 800 m/s. Skytehastigheten skulle være 200 skudd per minutt. Til kanonen ville trenges et kraftverk på 100 000 kW.Elektromagnetiske kanoner er visstnok aldri blitt brukt i praksis. Les mer i Store norske leksikon kanon elektromagnet